

**Valsts informācijas un komunikācijas tehnoloģiju pārvaldības vadītāju forums**

05.03.2025. sanāksmes protokols

Valsts informācijas un komunikācijas tehnoloģiju (turpmāk – IKT) pārvaldības vadītāju forumā (turpmāk – Forums) piedalās:

Foruma priekšsēdētājs:

**Gatis Ozols** – Viedās administrācijas un reģionālās attīstības ministrijas (turpmāk – VARAM) valsts sekretāra vietnieks digitālās transformācijas jautājumos.

Foruma priekšsēdētāja vietnieks:

**Lauris Linabergs** – VARAM Valsts informācijas un komunikācijas tehnoloģiju attīstības departamenta (turpmāk – VIKTAD) direktors.

Foruma locekļi, pārstāvot ministrijas, Valsts kanceleju, Saeimas Administrāciju un Latvijas Pašvaldību savienību:

**Aldis Apsītis** – Valsts kancelejas (turpmāk – VK) Informācijas tehnoloģiju departamenta vadītājs;

**Aiga Balode** – Veselības ministrijas (turpmāk – VM) valsts sekretāra vietniece digitalizācijas un pārmaiņu vadības jautājumos;

**Uģis Bisenieks** – VARAM Valsts pakalpojumu un datu pārvaldības departamenta direktors;

**Aija Grīnberga** – Labklājības ministrijas (turpmāk – LM) valsts sekretāra vietniece administratīvajos jautājumos;

**Daiga Holma** – Klimata un enerģētikas ministrijas (turpmāk – KEM) attīstības vadītāja;

**Ģirts Auškāps** – Zemkopības ministrijas (turpmāk – ZM) Administratīvā departamenta direktors;

**Guntars Krasovskis** – LPS padomnieks;

**Guntars Lorencis** – Satiksmes ministrijas (turpmāk – SM) Administratīvā departamenta Dokumentu un elektroniskās pārvaldes nodaļas vadītājs;

**Alvils Pierhurovičs** – Ekonomikas ministrijas (turpmāk – EM) Informācijas tehnoloģiju departamenta direktors;

**Guna Puce** – Tieslietu ministrijas (turpmāk – TM) Informācijas tehnoloģiju pakalpojumu pārvaldības procesu vadītāja;

**Guntars Putāns** – Finanšu ministrijas Finanšu un darbības nodrošinājuma departamenta Informātikas nodaļas vadītājs;

**Baiba Mūrniece** – Kultūras ministrijas (turpmāk – KM) valsts sekretāra vietniece kultūrpolitikas jautājumos.

Foruma locekļi, pārstāvot valsts pārvaldes institūcijas, kas sniedz IKT koplietošanas pakalpojumus:

**Egita Rudzīte** – Valsts digitālās attīstības aģentūras (turpmāk – VDAA) direktora vietnieka elektroniskās pārvaldes jautājumos p.i., Informācijas sistēmu attīstības departamenta direktore;

**Āris Dzērvāns** – Iekšlietu ministrijas Informācijas centra (turpmāk – IeM IC) priekšnieks;

**Armands Magone** – Kultūras informācijas sistēmu centra (turpmāk – KISC) direktors;

**Norberts Tālers** – Centrālās statistikas pārvaldes (turpmāk – CSP) priekšnieka vietnieks.

Pieaicinātie dalībnieki:

**Agnese Tkačenko** – VDAA Administratīvā departamenta sadarbības projektu vadītāja;

**Aiga Mālere –** Lauku atbalsta dienesta (turpmāk – LAD) Stratēģijas un Eiropas Savienības Fondu uzraudzības departamenta direktore;

**Ainārs Sviklis** – VARAM Ministres padomnieks informācijas un komunikāciju tehnoloģiju jautājumos;

**Anna Nikolajeva** – VDAA Informācijas sistēmu attīstības departamenta Platformu attīstības nodaļas vadītāja;

**Armands Šmits** –ZM Administratīvā departamenta Informācijas tehnoloģiju nodaļas vadītājs;

**Haralds Beitelis** – VK Ārvalstu finanšu instrumentu departamenta vadītājs;

**Ilze Ripa** – Valsts zemes dienesta (turpmāk – VZD) Informācijas sistēmu attīstības departamenta direktore;

**Inga Kovkājeva** – VDAA Informācijas sistēmu attīstības departamenta E-pakalpojumu pārvaldības nodaļas vadītāja;

**Inese Barbare** – LM Informācijas tehnoloģiju departamenta direktore;

**Iveta Oša** – LAD direktora vietniece;

**Jānis Ziediņš** – KISC direktora vietnieks digitālās attīstības jautājumos;

**Jeļena Čeliševa –** Lauksaimniecības datu centra Informācijas tehnoloģiju un atbalsta nodaļas vadītāja;

**Jorens Liopa** – VDAA direktors;

**Juris Gaiķis** – Latvijas Digitālās veselības centra (turpmāk – LDVC) vadītājs;

**Kristaps Prēdelis** – VDAA Administratīvā departamenta sadarbības projektu vadītājs;

**Laura Ceple** – VDAA Informācijas sistēmu attīstības departamenta Projektu nodaļas vadītāja;

**Lelda Kalniņa** – VARAM VIKTAD Digitālās transformācijas investīciju pārvaldības nodaļas vadītāja;

**Līga Atstāja-Gudzuka** – Aizsardzības ministrijas (turpmāk – AM) Kiberdrošības uzraudzības nodaļas vadītāja;

**Madara Petrova** –VARAM Projektu pārvaldības departamenta informācijas un komunikācijas tehnoloģiju pārvaldības procesu vadītāja;

**Mārtiņš Leitass** – Valsts akciju sabiedrības “Latvijas Valsts radio un televīzijas centrs” (turpmāk – LVRTC) IT risinājumu arhitekts;

**Mārtiņš Zviedris** – Valsts ieņēmumu dienesta (turpmāk – VID) Informātikas pārvaldes Informācijas un komunikācijas tehnoloģiju arhitekts;

**Monta Balode** – VARAM VIKTAD Digitālās transformācijas investīciju pārvaldības nodaļas informācijas un komunikācijas tehnoloģiju pārvaldības procesu vadītāja;

**Olita Magone** – SM Jūrlietu departamenta vecākā eksperte;

**Oļegs Fiļipovičs** –VDAA Elektronisko iepirkumu departamenta direktors;

**Toms Leikums** – ZM Administratīvā departamenta Informācijas tehnoloģiju nodaļas vadītāja vietnieks;

**Uldis Jansons** – Būvniecības valsts kontroles biroja (turpmāk – BVKB) Informācijas sistēmu departamenta direktors;

**Vladimirs Vicehovskis** – VDAA Koplietošanas risinājumu departamenta direktora p.i., Portālu attīstības nodaļas vadītājs.

Forumā nepiedalās:

**Edgars Kiukucāns** –AM Kiberdrošības politikas departamenta direktors;

**Agnese Zariņa** – SM Sakaru departamenta direktora vietniece, Elektronisko sakaru un pasta nodaļas vadītāja;

**Kaspars Āboliņš** – Iekšlietu ministrijas valsts sekretāra vietnieks;

**Ilmārs Kamarūts** – Ārlietu ministrijas Informācijas tehnoloģiju departamenta direktors;

**Dace Zaļkalne** – Izglītības un zinātnes ministrijas Informācijas tehnoloģiju departamenta direktore;

**Edgars Liepiņš** – AM Informācijas un komunikācijas tehnoloģiju departamenta direktors;

**Jevgeņijs Ugorenko** –Saeimas Administrācijas informācijas un komunikācijas tehnoloģiju nodaļas vadītāja vietnieks;

**Evijs Taube** – LVRTC valdes loceklis.

Kopumā Forumā klātienē un attālināti piedalījās ~ 45 dalībnieki.

Forumu vada: G. Ozols

Protokolē: M. Petrova

Vieta: klātienē Rīgā, Peldu ielā 25, 409. telpā, kā arī attālināti MS Teams, ieraksts pieejams šeit: [Sanāksmes videoieraksts](https://www.youtube.com/watch?v=fMQfEcuZzu4)

**G. Ozols** atklāj Forumu un informē par darba kārtību.

**1.**

**VARAM un VDAA aktualitātes**

*G. Ozols (VARAM), J. Liopa (VDAA)*

G. Ozols (VARAM):

* Otrdien, 4. martā, Saeimā notika noslēdzošā diskusija par VARAM virzīto likumprojektu – Mākslīgā intelekta centra likums (MIC). Likumprojekta mērķis ir veicināt uzticama un droša mākslīgā intelekta pielietošanu sabiedrības labā produktivitātes un konkurētspējas celšanai. Tāpat likums nosaka nodibinājuma “Mākslīgā intelekta centrs” izveides un darbības mērķi, juridisko statusu, uzdevumus, tiesības, finansēšanas avotus un piešķirto līdzekļu izmantošanas kārtību, kā arī organizatorisko struktūru. Balsojums par likumprojektu paredzēts š.g. 6. martā.
* Šobrīd Latvijas valsts pārvalde ir iniciējusi (vai atrodas procesā) vairākas sadarbības mākslīgā intelekta jomā ar starptautiskiem uzņēmumiem (Microsoft, Google, Meta, OpenAI). Katra no šīm partnerībām indikatīvi ir potenciāls realizēties arī konkrētu sadarbības iniciatīvu/ programmu ietvaros. Foruma dalībniekiem tika nosūtīta aptauja ar lūgumu sniegt viedokli par potenciālām iniciatīvām mākslīgā intelekta izmantošanas jomā konkrētā nozarē vai nacionālā mērogā. Sniegtās idejas tiks apkopotas un izmantotas turpmākajās sarunās ar uzņēmumiem.
* Foruma dalībnieki tiek aicināti VARAM sniegt viedokli par mākslīgā intelekta izmantošanu publiskajā sektorā. Pirmkārt, vai ir nepieciešamība pēc vadlīnijām par mākslīgā intelekta pielietošanas iespējām valsts pārvaldē (darbinieku/ sistēmu/ platformu līmenī). Otrkārt, vai ir nepieciešamība izveidot standarta līgumus (piemēram, par datu apstrādi mākslīgā intelekta risinājumos u.tml.).

J. Liopa (VDAA):

* VDAA ir uzsācis sadarbību ar Baltijas digitālajām aģentūrām, lai uzzinātu, kā reģionā tiek veidotas arhitektūras un strādā būvvaldes. Sadarbības memorandam ir uzrunāti gan Lietuvas, gan Igaunijas kolēģi, tiks meklēti sadarbības partneri tepat Latvijā.
* VDAA turpinās darbs pie pakalpojumu pilnveidošanas. Tikšanās laikā ar Konkurences padomes vadību ir pārrunāta iespēja sniegt VDAA pakalpojumus tieši IKT atbalsta jomā, tai skaitā drošības pārvaldībā un citos jautājumos, ja tas ir nepieciešams. Tāpat notiek komunikācija ar SM par drošības pārvaldības jautājumiem.
* Ar 2025. gada 1. janvāri ir uzsākta e-rēķinu aprite e-adresē (G2B jeb valsts un juridiskās personas sadarbības posms), pilotprojektā ir identificēti nepieciešamie uzlabojumi. Savukārt 2026. gadā plānots īstenot juridisko personu e-rēķinu apriti e-adresē (B2B), notiek sadarbība ar VID un Valsts kasi. VDAA un VID kopīgi piedalīsies VK Inovācijas laboratorijā, kur īstenos sprintu tieši par e-rēķinu apriti, ar mērķi rast pareizo risinājumu projekta realizēšanai arī no tehniskās arhitektūras viedokļa.
* Sadarbībā ar VSIA "Latvijas Vides, ģeoloģijas un meteoroloģijas centrs" (turpmāk – LVĢMC) ir uzsākts darbs pie vides un reģionālās attīstības jomas arhitektūras izstrādes.

**2.**

**Informācija par valsts digitālās pārvaldes attīstības jomu mērķarhitektūru izstrādes statusu**

L. Linabergs (VARAM) informē, ka digitālās pārvaldes attīstības jomu sadalījumā ir veiktas izmaiņas – ir vienošanās par vides un reģionālās attīstības jomas (atbildīgais VDAA sadarbībā ar LVĢMC), būvniecības jomas (atbildīgais VZD sadarbībā ar BVKB) un enerģētikas jomas (atbildīgais BVKB) arhitektūru izstrādi. Izmaiņas saskaņojamas Digitālās modernizācijas tematiskajā komitejā, kā rezultātā atbilstoši tiks mainīts arī 2024. gada 16. jūlija sēdes protokollēmumā Nr. 3 minēto digitālās pārvaldes attīstības jomu tvērums un finansējuma sadalījums pa jomām jaunajam ERAF. Par ERAF finansējuma saņemšanu – iestādēm ir nepieciešams gatavot projektu pases un virzīt tās uz Ministru kabinetu. VARAM, saskaņojot tās TAP procesa ietvaros, pārbaudīs, vai projekts atbilst konkrētās jomas arhitektūras ceļa kartei un vai arhitektūra ir apstiprināta Forumā. Paralēli ir gatavojams arī risinājuma apraksts.

* Pārvaldes modernizācijas joma, L. Linabergs (VARAM): ir uzsākts darbs pie arhitektūras izstrādes. Plānotais prezentēšanas laiks Forumā – š.g. maijs.
* Datu analīzes joma, N. Tālers (CSP): sadarbībā ar VARAM notiek darbs pie arhitektūras apraksta izstrādes. Plānotais prezentēšanas laiks Forumā – š.g. marta beigas/ aprīļa sākums.
* Zemkopības joma, Ģ. Auškāps un T. Leikums (ZM): arhitektūras apraksta izstrāde sākumstadijā. Plānotais prezentēšanas laiks Forumā – š.g. jūnijs; aprīlī paredzēts uzsākt 1. versijas saskaņošanu ar VARAM.
* Vēlēšanas un tiesību aktu joma, L. Linabergs (VARAM): sadarbībā ar CVK un VDAA notiek darbs pie arhitektūras izstrādes, plānotas tikšanās ar VK par TAP sadaļu. Plānotais prezentēšanas laiks Forumā – š.g. aprīlis.
* Vides un reģionālās attīstības joma, J. Liopa (VDAA): sadarbībā ar LVĢMC un Valsts vides dienestu notiek darbs pie arhitektūras izstrādes, plānotas tikšanās ar VARAM un KEM. Plānotais prezentēšanas laiks Forumā – š.g. jūnijs.
* Enerģētikas joma, U. Jansons (BVKB): tiks uzsākts darbs pie arhitektūras apraksta izstrādes. Plānotais prezentēšanas laiks Forumā – š.g. jūnijs.
* Būvniecības joma, I. Ripa (VZD): sadarbībā ar BVKB notiek darbs pie arhitektūras izstrādes. Plānotais prezentēšanas laiks Forumā – š.g. maijs.
* E-lietas joma, G. Puce (TM): arhitektūru plānots prezentēt nākamajā Forumā, kas notiks š.g. 19. martā.
* Transporta joma, G. Lorencis un O. Magone (SM): sadarbībā ar LVRTC notiek darbs pie arhitektūras izstrādes. Plānotais prezentēšanas laiks Forumā – š.g. maijs.
* Nodokļu joma, M. Zviedris (VID): arhitektūras dokuments ir sadalīts divās daļās, pirmā ir pabeigta un ir uzsākts darbs pie otrās daļas. Plānotais prezentēšanas laiks Forumā – š.g. maijs.
* Veselības joma, J. Gaiķis (LDVC): notiek darbs pie arhitektūras izstrādes. Plānotais prezentēšanas laiks Forumā – š.g. aprīlis.
* Labklājības joma, A. Grīnberga un I. Barbare (LM): pirmo dokumenta versiju plānots prezentēt nākamajā Forumā, kas notiks 19. martā.
* Kultūras un valodu tehnoloģiju joma, J. Ziediņš (KISC): sadarbībā ar iesaistītājām iestādēm notiek darbs pie dokumenta izstrādes. Plānotais prezentēšanas laiks Forumā – š.g. aprīlis.

**3.**

**Plānotās izmaiņas IKT pārvaldības normatīvajā regulējumā**

*M. Balode (VARAM), L. Linabergs (VARAM)*

Prezentācijas datne: VARAM\_MKnot\_grozijumi\_05032025\_v1.0.pdf

Pieņemt zināšanai sniegto prezentāciju.

* Plānotās izmaiņas Foruma nolikumā: papildināt ar koplietošanas pakalpojumu sniedzēju – jomu kompetenču centriem un galvenajiem arhitektiem, tai skaitā papildināt Foruma personālsastāvu.
* Plānotās izmaiņas IS vispārējās tehniskajās prasībās: papildināt ar prasībām ievērot Sadarbspējīgas Eiropas aktu un jomu arhitektūru prasības.
* Plānotās izmaiņas IKT “būvvaldes” noteikumos: palielināt jomu patstāvību, nosakot jomas galveno arhitektu par obligāto attīstības aktivitāšu saskaņotāju.

Komentāri, priekšlikumi:

* H. Beitelis (VK) ierosina Foruma personālsastāvā iekļaut arī VK pārstāvi, kas ir atbildīgs par koplietošanas platformu darbību, saturu vai IT rīku funkcionalitāti. Ir nepieciešams VK iekļaut arī citā kompetences tvērumā.
* A. Grīnberga (LM) ierosina kompetenču centru sarakstā iekļaut arī Valsts sociālās apdrošināšanas aģentūru, kas ir labklājības nozares koplietošanas pakalpojumu sniedzējs.
* G. Ozols (VARAM) aicina Foruma dalībniekus iesniegt priekšlikumus VARAM Foruma personālsastāva un kompetenču centru saraksta papildināšanai.

**4.**

**IKT investīciju projektu portfeļa pārvaldības jautājumi (ANM investīciju portfelis)**

*G. Ozols (VARAM)*

G. Ozols (VARAM) informē, ka VARAM nākamnedēļ gatavos priekšlikumu ANM finansējuma pārdalei, kas tiks iesniegts izskatīšanai Digitālās modernizācijas tematiskajā komitejā. Līdz ar to VARAM lūgs iestādēm iesniegt papildu informāciju par plānotajām aktivitātēm (tai skaitā par plānotajiem darbiem un rezultātiem), kā arī pamatojumu aktivitātes finansējuma apjomam. Iestādes tiek aicinātas izvērtēt un noteikt prioritārās aktivitātes.

Komentāri, priekšlikumi:

* L. Linabergs (VARAM) informē, ka uz nākamo Digitālās modernizācijas tematiskās komitejas sēdi ir plānots virzīt arī ERAF kiberdrošības pasākumu sarakstu. VARAM aicina pilnveidot pasākumu pieteikumu saturu, sniedzot pamatojumu izvēlētajām pozīcijām. Atgādina, ka VARAM nevar ietekmēt finansējuma sadalījumu ministrijām.
* A. Balode (VM) aktualizē jautājumu par sistēmu migrāciju uz LVRTC. Ņemot vērā ģeopolitisko situāciju, aicina nevirzīt jaunas aktivitātes, bet pārskatīt, kurām iestādēm LVRTC pārejas integrācijas migrācijas jautājums ir ļoti būtisks, un rast finansējumu šādām aktivitātēm. Otrkārt, saistībā ar ietaupījumu, kas Valsts kasē veidojas no vienotā klientu apkalpošanas centra ieviešanas – VM resorā veidojas papildus izmaksas un, iespējams, būs nepieciešams papildu finansējums. Treškārt, ņemot vērā ministru prezidentes rezolūciju par birokrātijas mazināšanu, aicina uz atsevišķu sarunu par operatīvajiem dienestiem (kā stiprināt to pieejamību).
* G. Puce (TM) atbalsta centralizētu pieeju migrācijai uz datu centriem. Ja iestādēm tas jāveic no saviem iekšējiem resursiem, tas notiek pārāk lēni un tas prasa lielus finanšu resursus.
* L. Linabergs (VARAM) informē, ka migrācijas aktivitātes paredzētas ERAF 1. kārtā. Iespējams, ka varētu paspēt šādas aktivitātes īstenot arī ANM ietvaros. VARAM aptuveni pēc pusgada vēlreiz pārskatīs ANM projektu progresu, neizlietoto finansējumu varētu pārvirzīt migrācijas aktivitāšu īstenošanai. Aicina iestādes, kurām šis jautājumus ir aktuāls, sniegt informāciju VARAM šīs nedēļas laikā.

**5.**

**Dažādi**

***Par nākamā Foruma norises laiku***

Nākamie Forumi plānoti š.g. 19. martā, 9. un 23. aprīlī.

Foruma priekšsēdētājs G. Ozols

Protokoliste M. Petrova

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU